# Blumøller

### Fra Wikipedia, den frie encyklopædi

Du har nye beskeder (forskel fra næstsidste redigering).

A/S Blumøller er en dansk producent og distributør af produkter til rengøring og personlig pleje som ejes af dagligvaregiganten Sara Lee. I 2004 omsatte selskabet for 545 mio. kr. Virksomheden er beliggende i Odense og beskæftiger ca. 150 ansatte (2005).

## [redigér] Historie

Nicolai Niemann Blumensaadt grundlagde i 1835 en lille sæbefabrik med tilhørende butik i Odense. Efter 2. Verdenskrig blev produktionen udvidet til at omfatte vaskemidler, og fra 1950'erne lanceredes flere mærkevarer, der efterfølgende kom til at spille en væsentlig rolle for selskabet. I 1957 fusionerede N. N. Blumensaadt med en anden sæbefabrik, H. C. Møllers Eftf., og det nye selskabet fik navnet A/S Blumøller.

I 1965 sendtes vaskemidlet Bio-Tex på gaden, hvilket medførte stor vækst for virksomheden. Produktet er den dag i dag et af de mest populære. Samme år blev virksomheden opkøbt af den hollandskejede Akzo-koncern. Porteføljen af mærkevarer blev i 1970 udvidet med Finitex (skyllemiddel), Probat (gulvrens), Closan (toiletrens) og Neutral (vaskemidler og personlig pleje). Sidstnævnte, som er en serie uden parfume, udvikles i samarbejde med Astma- og Allergiforbundet. Endelig blev tandpasta-mærket Zendium lanceret i 1980.

Akzo-koncernen solgte i 1987 hele sin konsumentdivision, herunder Blumøller, til den amerikanske dagligvarekoncern Sara Lee Corporation. Efter overtagelsen lancerede Blumøller flere af Sara Lees andre mærker - Sanex (personlig pleje), Kiwi (skopleje) og Ambi-Pur (luftfriskere).

## [redigér] Markedsandele

Ifølge AC Nielsen/AIMs indeks pr. august 2005 er Blumøller markedsledende på virksomhedens fire hovedområder:

- Vaskemidler (bl.a. Bio-Tex, Persil, Finitex og Neutral): 35,4 procent
- Toiletmidler og luftfriskere (Closan og Ambi-Pur): 39 procent
- Mundhygiejne (Zendium): 23,5 procent
- Personlig pleje (bl.a Williams, Neutral og Sanex): 13,5 procent

## [redigér] Ekstern henvisning

- a/s Blumøllers hjemmeside

Hentet fra "http://da.wikipedia.org../../../b/l/u/Blum%C3%B8ller.html"

Kategorier: Odense | Danske virksomheder

##### Views

- Artikel
- Diskussion
- Nuværende version

##### deltagelse

- Velkommen
- Skribentforside
- Projekter
- Seneste ændringer
- Hjælp

##### organisation

- Donation
- Kontakt os

##### Søg